ไปอนามัยวัดความดันแล้วความดันสูงเลยใม่ใด้ให้เกลือแร่มา บอกถ้ากินเกลือแร่เดะความดันขึ้นเยอะออกครับ แล้วทีนี้จะกินอะไรใด้นอกจากเกลือแร่ครับ
สวัสดีค่ะ ค่าความความดันโลหิตตัวบนที่เหมาะสมคือไม่เกิน 120 มิลลิเมตรปรอท ส่วนค่าความดันโลหิตตัวล่างที่เหมาะสมคือไม่เกิน 80 มิลลิเมตรปรอท แต่หากวัดค่าความดันโลหิตตัวบนได้ตั้งแต่ 140 ขึ้นไป หรือวัดค่าความดันโลหิตตัวล่างได้ตั้งแต่ 90 ขึ้นไป ถือว่ามีความดันโลหิตสูง ซึ่งควรต้องพบแพทย์ เพื่อรับยารักษาและติดตามอาการค่ะแต่หากค่าความดันโลหิตตัวบนวัดได้ระหว่าง 120-140 มิลลิเมตรปรอท หรือค่าความดันโลหิตตัวล่างวัดได้ระหว่าง 80-90 มิลลิเมตรปรอท ก็ควรต้องพยายามลดปัจจัยเสี่ยงต่างๆ ที่ทำให้เป็นความดันโลหิตสูง และหมั่นวัดความดันบ่อยๆสำหรับการลดปัจจัยที่อาจทำให้เกิดโรคความดันโลหิตสูง ได้แก่ การงดสูบบุหรี่ งดดื่มเครื่องดื่มแอลกอฮอล์ทุกชนิด รวมถึงเครื่องดื่มที่มีคาเฟอีน หลีกเลี่ยงอาหารที่มีไขมันสูง ออกกำลังกายสม่ำเสมอ ควบคุมน้ำหนักตัวให้อยู่ในเกณฑ์ที่เหมาะสม พักผ่อนให้เพียงพอ ไม่ใช้ชีวิตเคร่งเครียดเกินไป เป็นต้นนอกจากนี้ ก็ต้องลดอาหารที่มีรสเค็มหรืออาหารที่มีโซเดียมสูง โดยให้มีปริมาณของเกลือโซเดียมที่บริโภคไม่ให้เกินวันละ 2.4 กรัม (เทียบเท่าเกลือแกง 6 กรัม หรือประมาณ 1 ช้อนชา)สำหรับน้ำเกลือแร่ ถือเป็นน้ำที่มีปริมาณโซเดียมสูง แต่หากไม่ได้ทานปริมาณมาก และไม่ได้ทานต่อเนื่องทุกวัน ทานแค่เพียงช่วงเฉพาะที่มีเหตุให้ต้องทาน เช่น มีท้องเสีย อาเจียน เป็นต้น ก็สามารถทานได้ ไม่ได้เป็นข้อห้ามค่ะ